કુલ ૨૪ બેઠકો ધરાવતી પેથાપુર પાલિકામાં ગત સામાન્ય ચૂંટણી દરમિયાન ભાજપે ૧૮ બેઠકો મેળવી સત્તા હાંસલ કરી હતી. જ્યારે માત્ર ૬ બેઠક સાથે કોંગ્રેસ વિપક્ષની ભૂમિકા ભજવી રહ્યો છે. અઢી વર્ષની પ્રથમ ટર્મ માટે હાલ પ્રમુખ પદનો હવાલો ભાજપના રણજીતસિંહ વાઘેલા હસ્તક છે. પરંતુ હવે આગામી અઢી વર્ષ માટે પ્રમુખની બેઠક એસ.સી અનામત છે અને ભાજપના ચૂંટાયેલા સભ્યોમાં એક પણ એસસી જાતિના સભ્ય નથી. માટે ભાજપના ગઢ મનાતા વોર્ડ નંબર-૪માંથી ચૂંટાયેલા ભાજપના સભ્ય સંગીતાબેન પટેલને સભ્ય પદેથી રાજીનામુ આપાવાયુ હતું અને પેટા ચૂંટણીના ઉમેદવાર તરીકે ફાલ્ગુનીબેન વાઘેલાને ટિકીટ આપવામાં આવી હતી.